wickkiey/tamil-wikipedia-chunked huggingface dataset:
# மோனை

## யாப்பருங்கல விருத்தி

இந்த நூல் 7 வகையாக மோனைகளைப் பகுத்துக்கொண்டு எடுத்துக்காட்டு தருகிறது
;இணை மோனை
:**அ**ணிமலர் **அ**சோகின் தளிர் நலம் கவற்றி
;பொழிப்பு மோனை
:**அ**ரிக்குரல் கிண்கிணி **அ**ரற்றும் சீரடி
;ஒரூஉ மோனை
:**அ**ம்பொற் கொடிஞ்சி நெடுந்தேர் **அ**கற்றி
;கூழை மோனை
:**அ**கன்ற **அ**ல்குல் **அ**ம்நுண் மருங்குல்
;மேற்கதுவாய் மோனை
:**அ**ரும்பிய கோங்கை **அ**வ்வளை **அ**மைத்தோன்
;கீழ்க்கதுவாய் மோனை
:**அ**விர்மதி **அ**னைய திருநுதல் **அ**ணங்கு
;முற்று மோனை
:**அ**யில்வேல் **அ**ணுக்கி **அ**ம்பலைத்து **அ**மர்ந்த
# எதுகை

யாப்பிலக்கணத்தில் தொடை என வழங்கப்படும் செய்யுள் உறுப்பு வகைகளில் **எதுகை** முக்கியமானதாகும். வெவ்வேறு அடிகளின் அல்லது சீர்களின் முதலெழுத்துக்கள் ஒத்துவரின் மோனை எனப்படின், இரண்டாவது எழுத்துக்கள் ஒத்துவருதல் எதுகை ஆகும்.  
என்பது தொல்காப்பியர் கூற்று.  
;எடுத்துக்காட்டு  
இக்குறளில் "நீந்துவர்", "நீந்தார்" ஆகிய இரண்டு சீர்களில் உள்ள இரண்டாம் எழுத்து "ந்" ஒன்றாக அமைவதால் இவை எதுகை எனச் சுட்டப்படுகின்றன.
# எதுகை

## எதுகை வகைகள்

எதுகை சீர்களிலும், அடிகளிலும் வரக்கூடும். இவை முறையே சீரெதுகை என்றும் அடியெதுகை என்றும் அழைக்கப்படுகின்றன. பொதுவாக அடியெதுகையே செய்யுள்களில் சிறப்புப் பெறுகின்றது. சீரெதுகை அதிகம் கைக்கொள்ளப் படுவதில்லை.
# எதுகை

## யாப்பருங்கலம்

இந்த நூலின் விருத்தியுரையில் 7 வகையான எதுகைகள் காட்டப்படுகின்றன.
<poem>  
</poem>
# திருப்பரங்குன்றம் சுப்பிரமணிய சுவாமி கோயில்

**திருப்பரங்குன்றம் சுப்பிரமணிய சுவாமி திருக்கோவில்** (*Subramaniya Swamy Temple, Thiruparankundram*) என்பது முருகனின் ஆறுபடை வீடுகளில், முதல் படை வீடாகத் திகழ்கின்றது. தமிழ்நாடு அரசின் இந்து சமய அறநிலையத் துறை கட்டுப்பாட்டின் பராமரிப்பில் இக்கோயில் இயங்குகிறது. இந்தக் கோயில், மதுரைக்குத் தென்மேற்கில் சுமார் 8 கி.மீ. தொலைவில் உள்ள திருப்பரங்குன்றம் என்னும் ஊரில் உள்ளது. இங்குதான் முருகப்பெருமான், தெய்வானையைத் திருமணம் செய்து கொண்ட நிகழ்வு நடந்ததாகப் புராணங்கள் தெரிவிக்கின்றன. இக்கோவிலில் முருகன் மணக்கோலத்தில் காட்சி தருகிறார்.
# திருப்பரங்குன்றம் சுப்பிரமணிய சுவாமி கோயில்

## திருப்பணிகள்

சுப்ரமணிய சுவாமியின் கருவறை பொ.ஊ. 773-இல் பராந்தக நெடுஞ்சடையன் (765-815) என்ற பாண்டிய மன்னர் காலத்தில் அவரது படைத்தலைவன், சாத்தன் கணபதி என்பவரால் சிவனுக்காக எழுப்பப்பட்ட குகைக்கோவில் என்று கல்வெட்டுச் செய்தி தெரிவிக்கிறது. மதுரை நாயக்க மன்னர்களில் வீரப்பர் (1572-1595), திருமலை மன்னர் (1623-1659) ஆகியோர் திருப்பணிகளும், அரசி மங்கம்மாள் (1689-1706) திருப்பணிகளும் இக்கோயிலில் உள்ளன.
# திருப்பரங்குன்றம் சுப்பிரமணிய சுவாமி கோயில்

## கோவில் அமைப்பு

திருப்பரங்குன்றம் சுப்ரமணியசுவாமி கோவிலின் கருவறை, ஒரு குகைக் கோவிலாகும். கருவறையில் ஐந்து குகைகள் மலையைக் குடைந்து அமைக்கப்பட்டுள்ளன. சுப்ரமணியசுவாமி சந்நிதி, துர்காதேவி சந்நிதி, கற்பக விநாயர் சந்நிதி, சத்தியகிரீஸ்வரர் சந்நிதி, பவளக்கனிவாய்ப் பெருமாள் சந்நிதி ஆகிய ஐந்து சந்நிதிகள் இங்கு உள்ளன.  
சத்தியகிரீஸ்வரர் சந்நிதி வாயிலிலுள்ள துவாரபாலர்களின் உருவங்களில் காணப்படும் ஆடை மடிப்பு கலையம்சங்களும், இதர சிற்ப அம்சங்களும் பிரமிக்கத் தக்கவையாக உள்ளன. ஐந்து சந்நிதிகளைத் தவிர, திருப்பரங்குன்றக் கோவிலில் அன்னபூரணிக் குகைக் கோவிலும், ஜேஷ்டா தேவிக்கான குகைக் கோவிலும் உள்ளன.  
அர்த்த மண்டபத்தில், சத்தியகிரீஸ்வரர் சந்நிதியை அடுத்துள்ள மலைப்பாறையிலும், பவளக்கனிவாய்ப் பெருமாள் சந்நிதியை அடுத்துள்ள பாறையிலும், திருமாலின் அவதாரங்களைக் குறிக்கும் புடைப்புச் சிற்பங்களும் உள்ளன. கோவிலின் நுழைவாயிலிலுள்ள 10 பெரிய கற்றூண்கள், நாயக்கர் காலச் சிற்பக் கலைத்திறனைக் காட்டும். 'முருகன் தெய்வானை திருமணக்கோலம்' போன்ற கற்றூண்கள் அமைந்துள்ளன.
# திருப்பரங்குன்றம் சுப்பிரமணிய சுவாமி கோயில்

## கோபுரம்

கோயிலின் கோபுரம் 46 மீட்டர் உயரமுள்ளது. கோபுரத்தின் அடிப்பகுதி சிற்ப வேலைப்பாடுமிக்கது. இதன் சிகரப் பகுதியில் சுதைச் சிற்பங்கள் காணப்படுகின்றன.
# திருப்பரங்குன்றம் சுப்பிரமணிய சுவாமி கோயில்

## மற்றவைகள்

- சுப்ரமணியசுவாமி கோவிலுக்கு வடக்கில் சுவாமி சந்நிதி தெருவில் பழமையான சொக்கநாதர் கோயில் உள்ளது.
- திருப்பரங்குன்றத்தின் உச்சியில், காசி விசுவநாதர் கோவில் உள்ளது.
- திருப்பரங்குன்றத்தின் தென்பகுதியில் (தென்பரங்குன்றம்), உமை ஆண்டார் குகைக் கோவில் உள்ளது.
- மலையின் வடமேற்குப் பகுதியில், சமணர் கற்படுகைகள் உள்ள ஒரு குகை உள்ளது.
# திருப்பரங்குன்றம் சுப்பிரமணிய சுவாமி கோயில்

## தல வரலாறு

கயிலாயத்தில் சிவபெருமான், பார்வதி தேவிக்கு **ஓம்** எனும் பிரணவ(பரம்பொருளே எனும் பொருளுடைய) மந்திரத்தின் உட்பொருளை உபதேசிக்கும் போது, தன் தாயாரின் மடிமீது முருகப் பெருமான் அமர்ந்திருந்தார். தாய்க்குத் தந்தையார், பிரணவ மந்திர உபதேசம் செய்தபோது முருகப்பெருமானும் அவ்வுபதேசத்தைக் கேட்டார். புனிதமான மந்திரப் பொருளைக் குருவின் மூலமாகவே அறிந்து கொள்ள வேண்டும். மறைமுகமாக அறிந்து கொள்ளுதல் முறைமையாகாது. அது பாவம் என்று சாத்திரங்கள் கூறுகின்றன.  
முருகப்பெருமான், பிரணவ மந்திரத்தினையும், அதன் உட்பொருளையும், பிரம்மதேவனுக்கு உபதேசித்த போதிலும், சிவபெருமானும், முருகப்பெருமானும் ஒருவரேயானாலும், உலக நியதிக்கு ஒட்டாத, சாத்திரங்கள் ஒப்பாத ஒரு காரியமாக அமைந்துவிட்டபடியால், இக்குற்றத்திற்குப் பரிகாரம் தேடி முருகப் பெருமான் திருப்பரங்குன்றத்திற்கு வந்து தவம் செய்தார்.  
இந்நிலையில், சிவபெருமானும், பார்வதி தேவியாரும் தோன்றி, முருகப் பெருமானுக்கு அங்குக் காட்சி தந்து தவத்தைப் பாராட்டினார்கள். சிவபெருமான்–பார்வதி தேவி இங்குப் பரங்கிநாதர் என்றும், ஆவுடை நாயகி என்றும் பெயர் பெற்றார்கள். இவர்கள் காட்சியளித்த திருப்பரங்குன்றத்தில் மீனாட்சி சுந்தரேசுவரர் ஆலயம் இருக்கிறது. எனவே திருப்பரங்குன்றம் முருகப்பெருமான் ஆலயத்திற்குச் செல்லும் பக்தர்கள் முதலில் மீனாட்சி சுந்தரேசுவரர் ஆலயத்திற்குச் சென்று வழிபடுதல் நல்லது என்பது ஐதீகமாகக் கடைப்பிடிக்கப்படுகிறது.  
முருகப்பெருமானுக்குச் சிவபெருமான் தை மாதத்தில் பூச நட்சத்திரத்தன்று காட்சி தந்தார். எனவே தைப்பூசத்தன்று, சிவபெருமானையும், முருகக் கடவுளையும் வழிபடுகின்றவர்கள் இஷ்ட சித்திகளைப் பெறுவார்கள் என்று கூறப்படுகிறது. எனவே, திருப்பரங்குன்றத்தில் தைப்பூச விழா, பத்து நாட்கள் சிறப்பாகக் கொண்டாடப்படுகிறது.  
முருகப்பெருமான் அவதாரம் செய்ததன் நோக்கமே, சூரபத்மனையும், அவனது சேனைகளையும் அழித்து தேவர்களைக் காப்பதேயாகும். அவ்வண்ணமே முருகப்பெருமான் அவதாரம் செய்து, சூரபத்மனை அழித்து, அவனை மயிலும் சேவலுமாக்கி, மயிலை வாகனமாகவும், சேவலைக் கொடியாகவும் ஏற்றுக் கொண்டருளினார். இதனால் மகிழ்ச்சியடைந்த தேவர்கள், துயர் களையப் பெற்றார்கள். அதனால் முருகப்பெருமானுக்குத் தன்னுடைய நன்றியைச் செலுத்தும் வகையில், இந்திரன் தன் மகளாகிய தெய்வயானையைத் திருமணம் செய்து கொடுக்க விரும்பினான். இதன்படி முருகன்-தெய்வயானை திருமணம் இந்தத் திருப்பரங்குன்றத்தில் நடந்தது.  
திருமண விழாவில் பிரம்மா, விவாக காரியங்கள் நிகழ்த்த, சூரிய, சந்திரர்கள் ரத்ன தீபங்கள் தாங்கி நிற்க, பார்வதி பரமேஸ்வரர் பரமானந்தம் எய்தி நிற்க, இந்திரன் தெய்வயானையைத் தாரை வார்த்து கொடுக்க, முருகப்பெருமான், தெய்வயானையைத் திருமணம் செய்து கொண்டதாகத் திருப்பரங்குன்றப் புராணம் கூறுகிறது.  
இக்கோவிலில் வீரபாகு வழித் கோன்றல்கள் என்று அறியப்படும் செங்குந்த முதலியார் மரபை சேர்ந்தவர்கள் இங்குச் சுவாமியைச் சுமந்து செல்லும் சீர்பாத சேவையைத் தொன்று தொட்டு செய்து வருகின்றனர்.
# திருப்பரங்குன்றம் சுப்பிரமணிய சுவாமி கோயில்

## பெயர்க்காரணம்

பரம்பொருளான சிவபெருமான், குன்றம் எனும் மலை வடிவாகக் காட்சியளிக்கும் இடம் திருப்பரங்குன்றம்; திரு + பரம் + குன்றம் எனப் பிரிக்கப்படுகிறது. பரம் என்றால் பரம் பொருளான சிவபெருமான் குன்றம் என்றால் குன்று (சிறுமலை). திரு என்பது அதன் சிறப்பை உணர்த்தும் அடைமொழியாகச் சேர்த்துத் திருப்பரங்குன்றம் என ஆயிற்று.  
இக்குன்றமானது, சிவலிங்க வடிவிலேயே காணப்படுவதால் சிவபெருமானே குன்றின் உருவில் காட்சியளிப்பதாக எல்லோராலும் வணங்கப்பட்டு வருகிறது. இம்மலையின் உயரம் சுமார் 190 மீட்டராகும். இம்மலையை நித்தம் வலம் வந்து வழிபட்டால், தொழுவாரின் வினைகளெல்லாம் தீர்ந்துவிடும் என்று திருஞான சம்பந்தர், தான் இயற்றிய தேவாரத்தில் பாடியுள்ளார்.
# திருப்பரங்குன்றம் சுப்பிரமணிய சுவாமி கோயில்

## சங்க இலக்கியங்களில்

அகநானூற்றில் இந்த மலை, முருகன் குன்றம் என்று அழைக்கப்படுகிறது. மேலும் திருமுருகாற்றுப்படை, கலித்தொகை, மதுரைக் காஞ்சி, பரிபாடல் போன்ற சங்க இலக்கியங்களில் இம்மலை பற்றிய செய்திகள் காணப்படுகின்றன. இத்திருத்தலத்திற்கு இலக்கியங்களில் தண்பரங்குன்று, தென்பரங்குன்று, பரங்குன்று, பரங்கிரி, திருப்பரங்கிரி பரமசினம், சத்தியகிரி, கந்தமாதனம், கந்த மலை எனப் பல்வேறு பெயர்கள் வழங்கப்படுகின்றன.
# திருப்பரங்குன்றம் சுப்பிரமணிய சுவாமி கோயில்

## சிறப்புகள்

- முருகப் பெருமானின் அறுபடை வீட்டு கோயில்களில், இக்கோயில் அளவில் பெரியதாகும்.
- இலிங்க வடிவில் இருக்கும் இம்மலையைப் பற்றிச் சைவ சமயக் குரவர்களில் சுந்தரமூர்த்தி நாயனார், திருஞானசம்பந்தப் பெருமான் ஆகியோர் இவ்வூருக்கு வந்து ஆலய வழிபாடு செய்து பதிகங்கள் பல பாடியுள்ளனர்.
- சங்ககாலப் புலவரான நக்கீரர் இத்தலத்து முருகப் பெருமானை வழிபட்டு தனது குறைகளை நீக்கிக் கொண்ட திருத்தலம்.
# திருப்பரங்குன்றம் சுப்பிரமணிய சுவாமி கோயில்

## பயண வசதி

- தமிழ்நாட்டின், மதுரை நகரிலிருந்து தென்மேற்கில் தேசிய நெடுஞ்சாலை வழியே 9 கி.மீ. தொலைவில் அமைந்திருக்கும் திருப்பரங்குன்றம் கோயிலுக்கு நகரப் பேருந்துகள் அதிக அளவில் செல்கிறது.
- மதுரையிலிருந்து தூத்துக்குடி, திருநெல்வேலி செல்லும் தொடருந்து பாதையில், திருப்பரங்குன்றத்தின் தொடருந்து நிலையமும் அமைக்கப்பட்டுள்ளது.
# வார்ப்புரு:வாழ்க்கை வரலாறு எழுதல் கையேடு

<noinclude><table ="0" cellpadding="0" cellspacing="0">
<tr>
<td>
**சில பரிந்துரைகளுக்கு: வாழ்க்கை வரலாறு எழுதல் கையேட்டை பார்கவும்.**  
<small>தயவு செய்து, நபர்கள் வாழ்க்கை வரலாறை விடய நோக்கிலும், சார்பு நிலைகளை அவதானித்தும்; சுருக்கி, விளக்கி, தெளிவாக்கி; பட்டியல்கள், அட்டவணைகள் போன்றவற்றையும் பயன்படுத்தி எழுதல் நன்று.</small>
</td></tr></table></noinclude>
<noinclude>  
கீழ் வருவது வாழ்க்கைவரலாறு கட்டுரைகளை எழுத எளிதாக்கும் ஓர் வார்ப்புரு. இதனை புதிய பக்கமாக மாற்றீடு (Substitution) செய்யவும் **பதிய பக்கம் உருவாக்க *இந்த* வார்ப்புரு பக்கத்தை நேரடியாக தொகுக்காதீர்கள்**.  
யாருடைய வாழ்க்கை வரலாறு எழுதலாம்: :en:Wikipedia:Notability (people)  
---
</noinclude>  
**நபரின் அறியப்பட்ட பெயர்** (பிறந்த நாள் &ndash; இறந்த நாள்), பின்னர் *நபரின் இயற்பெயர், அதிகாரபூர்வ பெயர் மற்றும் விரிவான பெயர்*. நபரின் நாடு, மாநிலம் மற்றும் மிகவும் அறியப்பட்ட தொழில்(கள்). குறிப்பிட்ட துறைகளில் அவரது சிறப்பு பங்காற்றலை விவரிக்கவும்.
# வார்ப்புரு:வாழ்க்கை வரலாறு எழுதல் கையேடு

## வாழ்க்கை வரலாறு

பின்வரும் பத்திகள் ஆண்டுவாரியாக அமைந்துள்ளதா என உறுதி செய்யவும். காட்டாக, *திருமணம் மற்றும் பிள்ளைகள்* பத்தி *விரிவான விளக்கங்கள்* பத்தியின் முன்னரோ பின்னரோ வெளியிடவும்.
# வார்ப்புரு:வாழ்க்கை வரலாறு எழுதல் கையேடு

## வாழ்க்கை வரலாறு

### இளமை வாழ்க்கை

நபரின் இளமைக்கால வாழ்வினை செய்தியாளர் நடையில் இடவும்.
# வார்ப்புரு:வாழ்க்கை வரலாறு எழுதல் கையேடு

## வாழ்க்கை வரலாறு

### விரிவான விளக்கங்கள்

ஏதேனும் நிகழ்ச்சி விரிவாக பதியப்பட வேண்டியிருந்தால் இங்கு இடவும்.  
ஏதேனும் நிகழ்ச்சி விரிவாக பதியப்பட வேண்டியிருந்தால் இங்கு இடவும்.
# வார்ப்புரு:வாழ்க்கை வரலாறு எழுதல் கையேடு

## வாழ்க்கை வரலாறு

### திருமணம் மற்றும் பிள்ளைகள்

நபருக்கு திருமணம் ஆகியிருந்து பிள்ளைகள் இருந்தால்,திருமண விவரங்களையும் பிள்ளைகள் பட்டியலையும் விவரிக்கவும்.
- நபரின் மகன் (பிறந்த நாள் &ndash; இறப்பு) புகழ் பெற்றவராக இருந்தால் சிறு குறிப்பு வரைக.
- நபரின் மகள் (பிறந்த நாள் &ndash; இறப்பு) புகழ் பெற்றவராக இருந்தால் சிறு குறிப்பு வரைக
# வார்ப்புரு:வாழ்க்கை வரலாறு எழுதல் கையேடு

## வாழ்க்கை வரலாறு

### இறப்பு மற்றும் பின்னர்

[*வேண்டியிருந்தால்*] **பாரம்பரியம்** ஏதேனும் இருந்தால், விவரிக்கவும்.
# வார்ப்புரு:வாழ்க்கை வரலாறு எழுதல் கையேடு

## கொள்கைகள் மற்றும்/அல்லது அரசியல் நோக்கு

விக்கிப்பீடியா தனிநபர் கருத்துகளை பரப்பும் பொது அரங்கமல்ல.ஆயினும் அரசியல்வாதிகள், எழுத்தாளர்கள் மற்றும் பிறரின் குறிப்பிட்ட பார்வைகளை, நம்பகமான, அவர்களுக்கு நெருக்கமானவர்களால் கட்டுப்படுத்தப்படாத, உசாத்துணையுடன் அவர்களது வாழ்க்கை வரலாற்றில் *சுருக்கமாக* பதிப்பது அவசியம்.
# வார்ப்புரு:வாழ்க்கை வரலாறு எழுதல் கையேடு

## ஆக்கங்கள்

ஏதேனும் இருந்தால், பதிப்பித்த நாள்வாரியாக பட்டியலிடவும்.
# வார்ப்புரு:வாழ்க்கை வரலாறு எழுதல் கையேடு

## விருதுகள்

(ஏதேனும் இருந்தால்)  
இங்கு (:en:The MLA style manual) பட்டியலிடவும். EasyBib.com அல்லது :en:OttoBib கொண்டு ஐ.எசு.பி.என் எண்கள் பட்டியலில் இருந்து தானியங்கியாக தொகுக்கவும்.
# வார்ப்புரு:வாழ்க்கை வரலாறு எழுதல் கையேடு

## மேலும் பார்க்க

தமிழ் விக்கிப்பீடியாவில் உள்ள பக்கங்களுக்கு அகரவரிசையில் பட்டியலிடு. பொதுப்பெயர்கள் முதலிலும் இயற்பெயர்கள் பின்னிலும்.
- சுய வாழ்க்கை வரலாறு
- வாழ்க்கை வரலாறு
# ஜனவரி 2006

**'''செய்தி தொகுப்பு'''**  
| இலங்கை | தமிழர் புனர்வாழ்வு கழக உறுப்பினரகள் கடத்தல் | ரியூற்ரேர்ஸ் |  |
| --- | --- | --- | --- |
| **23 ஜனவரி 2006** |  |  |  |
| கனடா | மத்திய ஆட்சி மாற்றம், மரபுசார்பு கட்சி தேர்தலில் வெற்றி | கனடா மத்திய அரச தேர்தல், 2006 |  |
| **16 ஜனவரி 2006** |  |  |  |
| சிலி | மிசால் பச்சல்ற், இடதுசாரி பெண் அரசியல்வாதி ஜனாதிபதியாக தேர்வு | பிபிசி |  |
| **04 ஜனவரி 2006** |  |  |  |
| இராக் | சியா மரணச்சடங்கு ஒன்றில் மேற்கொள்ளப்பட்ட தற்கொலை தாக்குதலில் 36 மக்கள் பலி | விக்கி செய்திகள் | } |
# காமிகாகமம்

தமிழ் நாட்டிலும், இலங்கையிலும் வழக்கிலுள்ள சைவ சமயத் தத்துவம், சைவ சித்தாந்தம் ஆகும். சைவ சித்தாந்தத்திற்குச் சிறப்பாக அமைந்த நூல்கள் சைவ ஆகமங்கள் எனப்படுகின்றன. சைவாகமங்கள் இருபத்தெட்டு. இவற்றுள் தலையாயது **காமிகாகமம்** ஆகும். இது மிகப் பெரிய ஆகமங்களுள் ஒன்று. ஏனைய ஆகமங்களைப் போலவே இதுவும் சமஸ்கிருத மொழியிலேயே எழுதப்பட்டுள்ளது. சமஸ்கிருத மொழியில் இருந்தாலும், தமிழ் நாட்டில் மட்டும் வழங்கிவந்த கிரந்த எழுத்துகளில் எழுதப்பட்டுள்ளதால், வட இந்தியப் பகுதிகளில் இது அதிகம் அறியப்படவில்லை.
# காமிகாகமம்

## பெயர்ப் பொருள்

*காமிகம்* என்பது சமஸ்கிருதத்தில் *விரும்பிய பொருள்* எனப் பொருள்படும். காமிகாகமம், ஆன்மாக்கள் விரும்பிய பொருள்களை வழங்கி, அவை மலங்களில் இருந்து விடுதலை பெற உதவுவதால், இப்பெயர் பெற்றதாகக் கூறுகிறார்கள்.
# காமிகாகமம்

## ஆகம நூல்களின் அமைப்பு

எல்லா ஆகமங்களும் நான்கு பகுதிகளாகப் (*பாதங்கள்*) பிரிக்கப்பட்டுள்ளன. இவை:  
1. வித்யா பாதம் அல்லது ஞான பாதம்
1. கிரியா பாதம்
1. யோக பாதம்
1. சரியா பாதம்  
எனப்படுகின்றன. இவற்றுள், ஞான பாதம் ஆகமங்களின் தத்துவப் பகுதியாகும். கிரியா பாதம், சமயக் கிரியைகள் பற்றிய பகுதி. ஆகமங்களின் உள்ளடக்கத்தின் பெரும் பகுதி இவ்விரண்டு பாதங்களுக்குள்ளேயே அடங்கி விடுகின்றது. ஏனைய இரண்டு பகுதிகளும் நீளம் குறைந்த பகுதிகளாகும்.
# காமிகாகமம்

## உள்ளடக்கம்

காமிகாகமத்தின் கிரியா பாதம், பூர்வ பாகம், உத்தர பாகம் என இரு பிரிவுகளாக உள்ளன. கிரியா பாதம் 12,000 செய்யுள்களைக் கொண்டது. இதில் 5166 செய்யுள்கள் பூர்வ பாகத்திலும், 6477 செய்யுள்கள், உத்தர பாகத்திலும் உள்ளன. 357 செய்யுள்கள் கிடக்கவில்லை.  
பூர்வபாகத்தில், ஆகமங்களின் தோற்றம், அன்றாடம் கடைப் பிடிக்கவேண்டிய சமய நடைமுறைகள் மற்றும் வழிபாடுகள், கோயில்கள், வீடுகள் முதலியவற்றின் அமைப்பு விதிகள், விக்கிரகங்களைப் பிரதிஷ்டை செய்வதற்கான விதிகளும் கிரியைகளும் என்னும் நான்கு பிரிவுகள் உள்ளன. இதில் கோயிற் கட்டிடக்கலை மற்றும் சிற்பங்கள் தொடர்பான விடயங்கள் மிகவும் விரிவாக எடுத்தாளப்பட்டுள்ளதாகக் கூறப்படுகின்றது. இந் நூலின் 75 பிரிவுகளில் 60 பிரிவுகள் கட்டிடக்கலை, சிற்பம் ஆகியவற்றுக்காக ஒதுக்கப்பட்டுள்ளன.  
காமிகாகமத்தில் கூறப்பட்டுள்ள கட்டிடம் மற்றும் சிற்பம் தொடர்பான அம்சங்கள், பிற்காலத்தில் உருவான தனித்துவமான சிற்பநூல்களான மயமதம், மானசாரம் போன்றவற்றுக்கு அடிப்படையாக அமைந்ததாகச் சில ஆய்வாளர்கள் நம்புகிறார்கள். *மயமதம்* எனும் சிற்பநூலை சமஸ்கிருதத்தில் இருந்து ஆங்கிலத்தில் மொழிபெயர்த்த புரூனோ டாகென்ஸ் (Bruno Dagens), அந் நூலுக்காக எழுதிய அறிமுகப் பகுதியில், காமிகாகமத்திலும் மயமதத்திலும், சொல்லுக்குச் சொல் சரியாக அமைந்த வசனங்களும், சில சமயங்களில் முழுமையான பத்திகளும் கூடப் பொதுவாக அமைந்திருப்பதைச் சுட்டிக்காட்டியுள்ளார். இரண்டில் ஏதாவதொன்று மற்ற நூலிலிருந்து விடயங்களைப் பிரதிபண்ணியிருக்கக்கூடும் எனக்கருதும் அவர், காமிகாகமத்தில் கட்டிடக்கலை தொடர்பான அம்சங்கள் ஒழுங்கின்றியும், ஒருங்கிணைவின்றியும் அமைந்திருப்பதைச் சுட்டிக்காட்டி, மயமதம் போன்ற ஒரு நூலிலிருந்து, காமிகாகமத்தில் பிற்காலத்தில் இடைச் செருகல்கள் ஏற்பட்டிருக்கக்கூடும் எனக் கருத்து வெளியிட்டுள்ளார்.
# தமிழ்நாடு சட்டமன்றத் தேர்தல், 2006

இந்திய தேர்தல் ஆணையத்தின் அறிவிப்பின்படி மே 8, 2006 அன்று **தமிழ்நாடு மாநில சட்டமன்றத் தேர்தல், 2006** நடைபெற்றது. இத்தேர்தலில் திராவிட முன்னேற்றக் கழகம் தலைமையிலான ஜனநாயக முற்போக்குக் கூட்டணி மொத்த இடங்களான 234 தொகுதிகளில் 163 இடங்களில் வெற்றி பெற்றது. திமுகவிற்கு தனிப்பெரும்பான்மை கிடைக்காததால் அதன் கூட்டணி கட்சிகளின் பேராதரவுடன் திமுக அரசு மே 13-ம் தேதி மு. கருணாநிதி அவர்கள் ஐந்தாவது முறையாக தமிழக முதலமைச்சர் ஆக பொறுப்பேற்றார்.
# தமிழ்நாடு சட்டமன்றத் தேர்தல், 2006

## பின்புலம்

- ஆட்சியிலிருந்த அனைத்திந்திய அண்ணா திராவிட முன்னேற்றக் கழகம் தலைமையிலான ஜனநாயக மக்கள் கூட்டணிக்கும் திராவிட முன்னேற்றக் கழகம் தலைமையிலான ஜனநாயக முற்போக்குக் கூட்டணிக்கும் இடையே கடும் போட்டி நிகழ்ந்த இத்தேர்தலில் முடிவுகளை முன்கூட்டியே கணிக்க இயலாத நிலை இருந்ததும் கருத்துக் கணிப்பிலிருந்து முற்றிலும் வேறுபட்டதாக வாக்குச்சாவடியின் வெளியில் பெறப்பட்ட புள்ளியியல்கள் ஆய்வு முடிவுகள் இருந்ததும் பதினைந்து ஆண்டுகளில் மிகக் கூடுதலான வாக்குப்பதிவும் இந்தத் தேர்தலின் சிறப்பு அம்சங்களாகும்.
- திமுகவின் ஜனநாயக முற்போக்குக் கூட்டணியில் காங்கிரஸ், பாமக, சிபிஐ, சிபிஎம், இயூமுலீ போன்ற கட்சிகள் இடம் பெற்று இருந்தன. அதிமுகவின் ஜனநாயக மக்கள் கூட்டணியில் மதிமுக, விசிக போன்ற கட்சிகள் இடம் பெற்றிருந்தன
- இத்தேர்தலில் விஜயகாந்த் அவர்களின் தேசிய முற்போக்கு திராவிடக் கழகம் கட்சி முதல் முறையாக போட்டியிட்டு விருத்தாசலம் தொகுதியில் மட்டும் அக்கட்சியின் தலைவர் விஜயகாந்த் வெற்றி பெற்று சட்டமன்ற உறுப்பினராக தேர்வானார்.
- வாக்குப்பதிவிற்குப் பின்னர் தமிழகத் தலைமைத் தேர்தல் அதிகாரி நரேஷ் குப்தா கூறுகையில் மொத்தம் 70.22 விழுக்காடு வாக்குகள் பதிவாயின என்று தெரிவித்தார்.
- இவற்றில் 51 விழுக்காடு ஆண்களின் ஓட்டுக்கள், 49 விழுக்காடு பெண்களுடையவை. வாக்குப்பதிவு இயந்திரக் கோளாறு காரணமாக 18 வாக்குச்சாவடிகளில் மே 10, 2006 அன்று மறுவாக்குப்பதிவு நடந்தது. அனைத்து தொகுதிகளிலும் வாக்குகள் மே 11, 2006 அன்று எண்ணப்பட்டு முடிவுகள் வெளியிடப்பட்டன.
- திமுக 96 தொகுதிகளில் மட்டுமே வெற்றி பெற்றுள்ள போதும் அறுதிபெரும்பாண்மையை நிருபிக்க தனது கூட்டணியில் இருந்த காங்கிரஸ், பாமக, சிபிஐ மற்றும் சிபிஎம். முதலிய கட்சிகள் கூட்டணியில் இருந்து ஆதரவு அளித்ததால் ஆட்சி அமைப்பதற்குத் தேவையான பெரும்பாண்மையை பெற்று திமுக தலைவர் மு. கருணாநிதி அவர்கள் தமிழக முதலமைச்சராக ஐந்தாவது முறையாக 2006-மே13-ம் தேதி பொறுப்பேற்றார்.
# தமிழ்நாடு சட்டமன்றத் தேர்தல், 2006

## கூட்டணி / கட்சிகள்

### ஜனநாயக மக்கள் கூட்டணி

| அதிமுக | 182 |  |
| --- | --- | --- |
| மதிமுக | 35 |  |
| விசிக | 9 |  |
| ஜதம | 1 |  |
| இ.யூ.மு.லீ (தமிழ்நாடு) | 1 |  |
| இதேலீ | 2 |  |
| இ.தே.தொ.கா | 2 |  |
| மூ.மு.க | 1 |  |
| பா.பி (எல். சந்தானம்) | 1 | } |
# தமிழ்நாடு சட்டமன்றத் தேர்தல், 2006

## கூட்டணி / கட்சிகள்

### ஜனநாயக முற்போக்குக் கூட்டணி

| திமுக | 128 |  |
| --- | --- | --- |
| இதேகா | 48 |  |
| பாமக | 31 |  |
| சிபிஐ | 10 |  |
| சிபிஎம் | 13 |  |
| இ.யூ.மு.லீ | 2 |  |
| அ.பா.பி | 1 |  |
| பு.பா.க | 1 | } |
# தமிழ்நாடு சட்டமன்றத் தேர்தல், 2006

## தேர்தல் முடிவுகள்

| **கூட்டணி** | **கட்சி** | **போட்டியிட்ட**
**தொகுதிகள்** | **வென்ற**
**தொகுதிகள்** | **வைப்புத் தொகை**
**இழப்பு** | '''வைப்புத் தொகை
இழக்காத,
வெற்றி பெற்ற
தொகுதிகளில் '''
**வாக்கு சதவீதம்** | '''போட்டியிட்ட அனைத்து
தொகுதிகளில் மொத்த'''
**வாக்கு சதவீதம்** |
| --- | --- | --- | --- | --- | --- | --- |
| ஜனநாயக
முற்போக்குக் கூட்டணி – 163 | திராவிட முன்னேற்றக் கழகம் | 132 | 96 | 0 | 26.46 | 45.99 |
| இந்திய தேசிய காங்கிரஸ் | 48 | 34 | 0 | 8.38 | 43.50 |  |
| பாட்டாளி மக்கள் கட்சி | 31 | 18 | 0 | 5.65 | 43.43 |  |
| இந்திய பொதுவுடமைக் கட்சி (CPI) | 10 | 6 | 0 | 1.61 | 40.35 |  |
| இந்திய பொதுவுடமைக் கட்சி (மார்க்சியம்) (சிபிஎம்) | 13 | 9 | 0 | 2.65 | 42.65 |  |
| ஜனநாயக மக்கள் கூட்டணி-69 | அனைத்திந்திய அண்ணா திராவிட முன்னேற்றக் கழகம் | 188 | 61 | 3 | 32.64 | 40.81 |
| மறுமலர்ச்சி திராவிட முன்னேற்றக் கழகம் | 35 | 6 | 0 | 5.98 | 37.70 |  |
| விடுதலைச் சிறுத்தைகள் | 9 | 2 | 0 | 1.29 | 36.09 |  |
| தனித்துப்
போட்டியிட்ட
கட்சிகள்
மற்றும் சுயேச்சைகள் | தேசிய முற்போக்கு திராவிடக் கழகம் | 232 | 1 | 223 | 8.38 | 8.45 |
| சுயேச்சை | 1222 | 1 | 1217 |  |  |  |
| பிற | 2 | } |  |  |  |  |  
*தகவல்: http://www.bbc.co.uk/tamil/news/story/2006/05/060511_tnelection.shtml*
# தாவர போசணை வகைகள்

விலங்குகள் போலல்லாது தாவரங்கள் இடம் பெயர்ச்சி அடையாது இதன் காரணமாக இவற்றின் போசணை முறை விலங்கினங்களில் இருந்து பெரிதும் வித்தியாசப்படுகின்றது. இரு பெரும்பிரிவாக தாவர போசணை முறைகளை உள்ளடக்கலாம்.  
1. பச்சையம் உள்ள தாவரங்களில் காணப்படும் தற்போசணை முறை,  
2. பச்சையமற்ற தாவரங்களில் காணப்படும் பிறபோசணை முறை
# தாவர போசணை வகைகள்

## தற்போசணைத்தாவரங்கள்

**ஒளித்தொகுப்பு (Photosynthesis)** மூலம் தமக்குத்தேவையான சேதன உணவை தாமே தயாரிக்கக்கூடிய தாவரங்கள் ‘’’தற்போசணைத்தாவரங்கள்’’’ எனப்படும்.
பச்சையம்(குளோரபில்) உள்ள உயர் தாவர வகைகளில் இந்த முறை மூலம் உணவு உற்பத்தி செய்யப்படுகிறது. காபனீர் ஒக்சைட்டு ,நீர் ஆகிய அசேதன முலக்கூறுகள் சூரிய ஒளி முன்னிலையில் பச்சையத்தில் தாவர போசணை செய்யக்கூடிய சேதனப்பதார்தமாக மாற்றப்படுகின்றது. இம் முறையின் விளைபொருளாக ஒட்சிசன் சூழழுக்கு விடுவிக்கப்படுகின்றது.  
உ+ம் : உயர் தாவரம்(Angiosperms)
# தாவர போசணை வகைகள்

## பிறபோசணை தாவரங்கள்

தமது போசணைத்தேவைக்குப் பிற மூலங்களில் தங்கியுள்ள தாவரங்கள் பிறபோசணை தாவரங்கள் எனப்படும். பச்சையம் அற்ற தாவரங்களே இப் போசணை முறையில் ஈடுபடுகின்றன. இதற்கென இத் தாவரங்கள் சில விசேட இயல்புக்களை தன்னகத்தே கொண்டுள்ளது.  
உ+ம் : நொதியங்கள், உறிஞ்சிகள்,பருகி  
இத் தாவரங்கள் 4 வகைப்படும்  
1. அழுகல் வளரிகள்  
2. ஒட்டுண்ணித் தாவரங்கள்  
3. ஒன்றியவாழித் தாவரங்கள்  
4. பூச்சியுண்ணும் தாவரங்கள்/ஊனுண்ணும் தாவரங்கள்
# தாவர போசணை வகைகள்

## பிறபோசணை தாவரங்கள்

### அழுகல் வளரிகள் (Saprophytes)

இறந்து சிதைவடைந்து கொண்டிருக்கும் தாவர/விலங்கு உடல்கள் அல்லது எச்சங்கள் என்பவற்றில் வளரும் தாவரங்கள் அழுகல் வளரிகள் எ-ம். அழுகிய பொருட்களில் இருந்து தமது போசணையை பெற்றுக்கொள்கின்றன.  
உ+ம் : பற்றீயாக்கள், பங்கசுக்கள்,சில அல்கா
# தாவர போசணை வகைகள்

## பிறபோசணை தாவரங்கள்

### ஒட்டுண்ணித்தாவரங்கள் (Parasites)

உயிருள்ள அங்கியின் அகத்தோ அல்லது புறத்தோ தங்கியிருந்து அவற்றிலிருந்து பகுதியாகவோ அல்லது முற்றாகவோ உணவைப் பெற்றுவாழும் அங்கிகள் ஒட்டுண்ணி எ-ம். ஒட்டுண்ணிகள் தங்கி வாழ இடமளிப்பவை விருந்து வழங்கி எ-ம். இம் முறைமுலம் விருந்து வழங்கி பாதிக்கப்படலாம்.  
உ+ம் : பற்றீயாக்கள், பங்கசுக்கள், சில பூக்கும் தாவரங்கள் (Angiosperms) (கஸ்குட்டா, குருவிச்சை) போன்றவை  
பூக்கும்தாவரங்களின்(Angiosperms) ஒட்டுண்ணித்தாவரங்கள் இரு வகைப்படும்  
1. முழு ஒட்டுண்ணித்தாவரங்கள்  
2. குறை ஒட்டுண்ணித்தாவரங்கள்
# தாவர போசணை வகைகள்

## பிறபோசணை தாவரங்கள்

### ஒட்டுண்ணித்தாவரங்கள் (Parasites)

#### முழு ஒட்டுண்ணித்தாவரங்கள்

தமக்குத் தேவையான முழு உணவையும், கனியுப்புக்களையும், நீரையும் ‘’’விருந்து வழங்கியில்’’’ இருந்து பெற்றுக்கொள்ளும் தாவரங்கள் முழுஒட்டுண்ணித்தாவரங்கள் எ-ம்.  
உ+ம் : கஸ்குட்டா(Cuscuta)
# தாவர போசணை வகைகள்

## பிறபோசணை தாவரங்கள்

### ஒட்டுண்ணித்தாவரங்கள் (Parasites)

#### குறை ஒட்டுண்ணித்தாவரங்கள்

விருந்து வழங்கியிடமிருந்து கனியுப்புக்களையும், நீரையும் மாத்திரம் பெற்றுக் கொள்ளும் தாவரங்கள் குறை ஒட்டுண்ணித்தாவரங்கள் எ-ம். இவை பச்சையத்தைக் கொண்டிருப்பதால் உணவை தாமே தயாரித்துக் கொள்ளும் ஆற்றல் உடையது.  
உ+ம் : குருவிச்சை
# தாவர போசணை வகைகள்

## பிறபோசணை தாவரங்கள்

### ஒன்றியவாழித் தாவரங்கள்

பரஸ்பர நலன் கருதி தமது உண்வு தேவைக்காக மற்றொரு அங்கியுடன்(தாவரம் அல்லது விலங்கு) இணைந்து வாழ்ந்து வரும் தாவரங்கள் ஒன்றியவாழித் தாவரங்கள் எ-ம். இம் முறைமுலம் இவ் இரு அங்கிகளுக்குமிடையே பாதிப்பு ஏற்படாது.
# தாவர போசணை வகைகள்

## பிறபோசணை தாவரங்கள்

### பூச்சியுண்ணும் தாவரங்கள் (carnivorous plant)

இத் தாவரங்கள் முற்றிலும் தற்போசணைக்குரிய தாவரங்கள் ஆகும். இவை பச்சையத்தத கொண்டுள்ளன. ஆனால் இவை நைதரசனை பெற்றுக்கொள்ளமட்டுமே பூச்சிகள்,சிறுவிலங்குகளை பிடித்து உண்கின்றன. இதற்கென இவை சில விசேட உறுப்புக்களைக் கொண்டுள்ளன.  
உ+ம் : நெப்பந்திசு(Nepenthes), யூற்றிக்குலேரியா(Utricularia)
# விக்கிப்பீடியா:தமிழ் விக்கிப்பீடியா அறிமுகப்படுத்தல்

தமிழ் விக்கிபீடியா உங்களைப்போன்ற பயனர்களால் ஆக்கப்பட்டு பயன்படுத்தப்படும் ஒரு கட்டற்ற கலைக்களஞ்சியம் ஆகும். பிறபயனர்கள் இவ்வாக்க, அறிவு, சமூக செயற்பாட்டில் இணையும்பொழுது தமிழ் விக்கிபீடியா வளர்ச்சியும் மேன்மையும் பெறுகின்றது. ஆகவே, பிற தமிழ் அன்பர்களுக்கும் இத்திட்டத்தை அறிமுகப்படுத்தி அவர்களும் பங்களித்து பயன்பெற உந்துங்கள். தமிழ் விக்கிபீடியாவை பிறருக்கு அறிமுகப்படுத்த பயன்படக்கூடிய சில வழிமுறைகள், நீங்கள் செய்யக்கூடிய செயல்பாடுகள், அச்செயல்பாடுகளுக்கு உங்களுக்கு உதவக்கூடிய கூறுகள் இங்கே குவியப்படுத்தப்படுகின்றது.
# விக்கிப்பீடியா:தமிழ் விக்கிப்பீடியா அறிமுகப்படுத்தல்

## இணைய ஊடகங்களில் தமிழ் விக்கிப்பீடியா

- **யூடியூப்பில் தமிழ் விக்கிப்பீடியா**
- **தமிழ் விக்கிப்பீடியா வலைப்பதிவு**
- **wikibooks:ta:தமிழ் விக்கிப்பீடியா**
- **டிவிட்டரில் தமிழ் விக்கிப்பீடியா**
- **பேஸ்புக்கில் தமிழ் விக்கிப்பீடியா**
- **தமிழ் விக்கிப்பீடியா கூகிள் குழு**
# விக்கிப்பீடியா:தமிழ் விக்கிப்பீடியா அறிமுகப்படுத்தல்

## இணைப்புத்தாருங்கள்

### வாவ் குறிப்பில்வழிப் பக்கம்

<pre>
<iframe src="http://www.techtamil.in/2kblogs.php"  
frameborder="0"
id="frmid" ></iframe>
</pre>  
<br/>  
உங்கள் பக்கத்தில் இருந்து விக்கிப்பீடியா கட்டுரைகளை தேட, வாசிக்க. மேலே தரப்பட்ட நிரல் பட்டையை உங்கள் வலைப்பதிவுகளில் அல்லது இணையப் பக்கங்களில் இணையுங்கள்.
# விக்கிப்பீடியா:தமிழ் விக்கிப்பீடியா அறிமுகப்படுத்தல்

## பயனர் அழைப்பு கடிதங்கள்

பாக்க: பயனர் அழைப்பு கடிதங்கள்
# விக்கிப்பீடியா:தமிழ் விக்கிப்பீடியா அறிமுகப்படுத்தல்

## பிற களங்களில் தமிழ் விக்கிபீடியா

### வலைப்பதிவுகளில் தமிழ் விக்கிப்பீடியா

தமிழ் விக்கிப்பீடியா குறித்த வலைப்பதிவு ஒன்று பின்வரும் முகவரியில் உள்ளது. http://tamilwikipedia.blogspot.com/
# விக்கிப்பீடியா:தமிழ் விக்கிப்பீடியா அறிமுகப்படுத்தல்

## பிற களங்களில் தமிழ் விக்கிபீடியா

### நகர்பேசியில் தமிழ் விக்கிபீடியா

http://wapedia.mobi/ta/ - இந்தத் தளத்தை நிறுவியுள்ளவர் இங்குள்ள தலைப்புக்களுக்கான மொழிபெயர்ப்பைக் கேட்டிருக்கிறார். பல்லூடகங்களுக்கும் தமிழ் விக்கிபீடியாவை எடுத்துச் செல்ல நாம் உதவ வேண்டும்.
# விக்கிப்பீடியா:தமிழ் விக்கிப்பீடியா அறிமுகப்படுத்தல்

## அறிமுக கட்டுரை

- **தமிழ் விக்கிபீடியா**
# விக்கிப்பீடியா:தமிழ் விக்கிப்பீடியா அறிமுகப்படுத்தல்

## தமிழ் விக்கிப்பீடியா - சிறு அறிமுக குறிப்பு

தமிழ் விக்கிப்பீடியா (www.ta.wikipedia.org) ஒரு கட்டற்ற கலைக்களஞ்சியம் (Free Encyclopedia). தமிழ் விக்கிப்பீடியா தமிழில் அனைத்து இயல்களையும்(துறைகளையும்) ஒரே மையத்தில் குவித்து வகுத்து தருகின்றது. இது தன்னாவலர்களால் முன்னெடுக்கப்படும் இலாப நோக்கமற்ற, பக்க சார்பற்ற, நடுநிலைமை திட்டம் ஆகும்.  
அனைவரும் நேரடியாக அவர்களின் ஈடுபாடு, திறன்களுக்கு ஏற்றவாறு, அவர்களுக்கு ஏற்ற நேரத்தில் இணையம் மூலம் தமிழ் விக்கிப்பீடியாவிற்கு பங்களிக்க முடியும். கட்டுரை உருவாக்கம், மேம்படுத்தல், வகைப்படுத்தல், பக்க வடிவமைப்பு, தள பராமரிப்பு, நுட்ப நெறிப்படுத்தல் என பல வழிகளில் பயனர்கள் பங்களிக்க முடியும்.  
நீங்களும் இத்திட்டத்தில் பயனராக இணைவதன் மூலம் தமிழ் விக்கிப்பீடியாவின் கூட்டு அறிவாக்கம் மூலம் பயன்பெறுவதோடு, தமிழ் விக்கிப்பீடியாவின் வளர்ச்சிக்கும் உதவலாம். இத்திட்டத்தில் நீங்கள் பயனராக பதிகை செய்யாமலே பங்களிக்க முடியும், எனினும் ஒரு பெயர் கொண்டு இணைவது உங்களை அடையாளப்படுத்த பிற பயனர்களுக்கு மிகவும் உதவும். உங்களை தமிழ் விக்கிப்பீடியாவில் இணைய தமிழ் விக்கிப்பீடியா சமூகம் அன்புடன் வரவேற்கின்றது.
# விக்கிப்பீடியா:தமிழ் விக்கிப்பீடியா அறிமுகப்படுத்தல்

## தமிழ் விக்கிபீடியா படங்கள்

| மற்றும் த.வி. பயனர் சுந்தர் ]] | } |
| --- | --- |  
<br/>
# சீர்தரத்துக்கான அனைத்துலக நிறுவனம்

உலகின் பல நாடுகளின் நாடளாவிய சீர்தர (நியமங்கள்) நிறுவனங்களை உறுப்பினராகக் கொண்ட, சீர்தரங்களை உருவாக்கும் உலக நிறுவனமே **சீர்தரத்துக்கான அனைத்துலக நிறுவனம்** (International Organisation for Standardization) ஆகும். ISO எனப்பொதுவாகக் குறிப்பிடப்படும் இது ஒரு அரசு சார்பற்ற நிறுவனம் ஆகும். எனினும் இது உருவாக்கும் தரங்கள் (நியமங்கள்), நாடுகளுக்கு இடையேயான ஒப்பந்தங்கள் மூலமோ அல்லது நாட்டுத் தரங்கள் (தேசிய நியமங்கள்) மூலமாகவோ சட்டமாகும் வாய்ப்புகள் இருப்பதால், வேறு பல அரசுசார்பற்ற நிறுவனங்களைவிட இது சக்தி வாய்ந்ததாகும். உலகின் பல பெரிய வணிக நிறுவனங்களும், இதன் உறுப்பு நாடுகளிலிருந்து குறைந்தது ஒவ்வொரு தரங்கள் (நியமங்கள்) நிறுவனமும் இதன் நடவடிக்கைகளில் பங்கு கொள்கிறார்கள்.  
இது மின் கருவிகள், துணைக்கருவிகளின் தரம் நிறுவும் அனைத்துலக மின்தொழில்நுட்ப ஆணையத்துடன் (IEC) நெருக்கமாக இணைந்து தொழிற்பட்டு வருகிறது.
# சீர்தரத்துக்கான அனைத்துலக நிறுவனம்

## பெயர்க் காரணம்

ISO என்பது இந்த நிறுவனத்தின் ஆங்கிலப் பெயரின் சுருக்கமாகப் பிழையாகக் கருதப்பட்டு வருகிறது. பல்வேறு மொழிகள் வழங்கும் பல நாடுகள் இந்த நிறுவனத்தில் இருப்பதால், ஒவ்வொரு நாடும் தங்கள் மொழிகளிலுள்ள இந்நிறுவனத்தின் பெயர்களை வெவ்வேறு விதமாகச் சுருக்கிப் பயன்படுத்துவதைத் தவிர்க்குமுகமாக **சமம்** எனப் பொருள் தரும் *isos* என்னும் கிரேக்கச் சொல்லிலிருந்து பெறப்பட்ட **ISO** (ஐஎஸ்ஓ) என்ற பெயரைப் பயன்படுத்தி வருகிறார்கள்.  
ஐஎஸ்ஓ நிறுவும் தரங்களில் (நியமங்களில்) மிகப் பெரும்பான்மையானவை ஒரு குறிப்பிட்ட உற்பத்திப்பொருள் அல்லது செயல்முறைகளுக்கெனச் (process) சிறப்பாக உருவாக்கப்பட்டவை. சில ஒரு துறை முழுவதற்குமே பொதுவாகப் பொருந்தக் கூடியவை. இப்போது பரவலாக அறியப்படுகின்ற ஐஎஸ்ஓ 9000 மற்றும் ஐஎஸ்ஓ 14000 தொடர் இலக்கங்கள் கொண்ட நியமங்கள் இரண்டாம் வகையைச் சேர்ந்தனவாகும்.
# ஆத்மஜோதி

**ஆத்மஜோதி** ஆன்மீக மாசிகை ஈழத்தின் மலைநாட்டிலுள்ள நாவலப்பிட்டியிலிருந்து 1948ஆம் ஆண்டு திருக்கார்த்திகைத் திருநாளிலே சிவனொளிபாதச் சித்திரத்தைத் தாங்கி வெளிவரத் தொடங்கியது. அப்பொழுது ஆண்டு சந்தா மூன்று ரூபாய். இம்மாசிகை 1973இலே வெள்ளி விழாக் கொண்டாடிய பெருமையுடையது.  
ஆத்மஜோதியைக் கௌரவ ஆசிரியராக இருந்து வழிநடத்தியவர் க. இராமச்சந்திரா எனும் சமரசஞானி. ஏழாலை நா. முத்தையா அவர்கள் ஆரம்பகாலம் முதல் நிருவாக ஆசிரியராக இருந்து அதன் வளர்ச்சியிலே பெரும் பங்கு கொண்டவர்.  
ஆத்மஜோதி மாசிகை ஆன்மீக வெளியீடுகளிலே சமரச நெறியினைப் பின்பற்றி வந்த சிறப்புடையது. அதன் வளர்ச்சிப்பாதையிலே ஆன்மீக நெறியை எவ்விதக் கலப்புமின்றி வழங்கிய பெருமையுடையது.  
1960இலே ஆத்மஜோதி அச்சகம் நிறுவப்பட்டதை அடுத்து ஆத்மஜோதியில் வெளிவந்தனவும் வெளிவராதனவுமான பல விடயங்கள் நூலுருப்பெற்றன. அதன் பத்தாம், பதினைந்தாம், இருபத்தைந்தாம் ஆண்டுகளிலே விசேட மலர்களும் வெளியிடப் பெற்றுள்ளன.
# இந்து சாதனம்

**இந்து சாதனம்** (*Hindu Organ*) என்பது 1889 ஆம் ஆண்டில் இருந்து யாழ்ப்பாணத்தில் இருந்து வெளிவரும் இதழ் ஆகும். இது தமிழ், ஆங்கிலம் என இரு மொழிகளில் வெளியிடப்பட்டதோடு இன்றும் சைவபரிபாலன சபையினரால் மாதமொரு முறை வெளியிடப்பட்டு வருகின்றது.
# இந்து சாதனம்

## வரலாறு

இந்து சாதனம் பத்திரிகை செப்டம்பர் 11, 1889ம் ஆண்டு யாழ்ப்பாணத்திலிருந்து சைவ பரிபாலன சபையினரால் அவர்களது சைவப்பிரகாச அச்சியந்திரசாலையில் அச்சிடப்பட்டு வெளியிடப்பட்டு வந்தது. இது ஆரம்பத்தில் 'டெமி' பிரமாணங் கொண்ட தாளிலே அகத்தில் தமிழும் புறத்தில் ஆங்கிலமும் (*Hindu Organ*) கொண்ட ஒரு கூட்டுப் பத்திரிகையாக மாதம் இருமுறை புதன்கிழமைகளில் வெளிவந்தது.  
இந்த இரு மொழிப் பத்திரிகை ஜூலை 5, 1899 ஆம் ஆண்டிலிருந்து ஆங்கிலப் பத்திரிகை வாரம் ஒரு முறையும், ஜூலை 11, 1906 இலிருந்து தமிழ்ப் பத்திரிகை தனியாக மாதம் இரு முறையும் வெளிவர ஆரம்பித்தன. அதன் பின்னர் ஜூலை 10, 1913 இல் இருந்து ஆங்கிலப் பத்திரிகை மாதமிரு முறையும் தமிழில் வாரம் ஒரு முறையும் வெளிவந்தன.
# இந்து சாதனம்

## ஆசிரியர்கள்

ஆரம்பத்தில் ஆங்கிலப் பத்திரிகைக்கு ஆசிரியராக இருந்தவர் திருவனந்தபுரம் பிரதம நீதியரசராக முன்பு விளங்கியவரும் பிரபல கணிதவியலாளரும், ஆங்கிலம், வடமொழி மற்றும் தமிழ் ஆகியவற்றில் புலமை பெற்றவருமாகிய தா. செல்லப்பாபிள்ளை அவர்கள். இவர் 1891 இல் சுகவீனம் காரணமாக விலகவே வழக்கறிஞர் ஏ.கதிரவேலு மற்றும் அ.சபாபதி ஆகியோர் ஆங்கிலப் பதிப்புக்கு இணை-ஆசிரியர்களாயினர். ஜூலை 1892 முதல் அ.சபாபதி ஆசிரியரானார். அ.கதிரவேலு தொடர்ந்து பல கட்டுரைகளை எழுதி வந்தார். இவர்களைத் தொடர்ந்து ச.சிவகுருநாதர், தெ.அ.துரையப்பாபிள்ளை, எம்.எஸ்.இராஜரத்தினம், எம்.எஸ்.இளையதம்பி, வி.நாகலிங்கம், ஏ.வி.குலசிங்கம், த.முத்துசாமிப்பிள்ளை என்போர் ஆங்கிலப் பத்திரிகாசிரியர்களாக விளங்கியுள்ளனர்.  
தமிழ்ப் பத்திரிகைக்கு நவம்பர் 25, 1896 வரையில் ஆசிரியராகவும் பொறுப்பாளராகவும் விளங்கியவர் ஆறுமுகநாவலரின் பெறாமகன் நல்லூர் த. கைலாசபிள்ளை. அவரை அடுத்து தமிழ்ப் பத்திரிகாசிரியர்களாகப் பெ. கார்த்திகேசபிள்ளை, எஸ்.கந்தையாபிள்ளை, கு.சிற்சபேசன், மு.மயில்வாகனம் என்போர் விளங்கியுள்ளனர்.  
அ.சபாபதி, நம.சிவப்பிரகாசம் ஆகியோர் இரு பத்திரிகைகளுக்கும் ஆசிரியர்களாக இருந்திருக்கின்றனர்.
# இந்து சாதனம்

## சமயப் பிரசாரம்

இவ்விரு பத்திரிகைகளும் சைவ சமயம் சம்பந்தமான கட்டுரைகளையும் செய்திகளையும் கருத்துகளையும் தாங்கி வந்தன. சமய சம்பந்தமான நிகழ்ச்சிகளுக்கு முக்கியத்துவம் கொடுத்துப் பிரசாரஞ் செய்தன. திருக்கேதீஸ்வரம், திருக்கோணேஸ்வரம் முதலிய தேவாரம் பெற்ற திருத்தலங்களின் புனருத்தாரணத் திருப்பணிகளுக்கு இவை அளித்து வந்த ஊக்கம் குறிப்பிடத் தக்கது.  
- மார்ட்டின், ஜோன் எச்., *Notes on Jaffna*, American Ceylon Mission, தெல்லிப்பழை, 1923 (இரண்டாம் பதிப்பு: 2003)
- பூலோகசிங்கம், பொ., *இந்துக் கலைக்களஞ்சியம் (முதற் தொகுதி)*, கொழும்பு, 1990
# ஐ.எசு.ஓ 9000

**ஐஎஸ்ஓ 9000** என்பது தரக் கட்டுப்பாட்டு அமைப்புகளுக்கான தரநிலைகளின் *குடும்பம்* ஆகும். தரங்களுக்கான சர்வதேச அமைப்பான ஐஎஸ்ஓ ஆல் ஐஎஸ்ஓ 9000 நிர்வகிக்கப்படுகிறது என்பதுடன், அதிகாரம் அளிக்கின்ற மற்றும் அங்கீகரிக்கப்படுகின்ற அமைப்புகள் மூலமும் நிர்வகிக்கப்பட்டு வருகிறது. தேவைகளில் ஏற்படும் மாற்றத்தைப் பொறுத்து, விதிகளும் மாற்றியமைக்கப்படுகின்றன.
ஐஎஸ்ஓ 9001:2008 (இது ஐஎஸ்ஓ 9000௦ குடும்பத்தில் காணப்படும் தரநிலைகளுள் ஒன்றாகும்) தரநிலைகளைப் பெறுவதற்கான சில தேவைகள் பின்வருமாறு
- வியாபாரத்தின் அனைத்து நடவடிக்கைகளையும் ஒருங்கிணைக்கும் வழிமுறைகளை அளிப்பது;
- நடவடிக்கைகள் சிறந்த முறையில் மேற்கொள்ளப்படுகின்றனவா என்பதை உறுதிப்படுத்தும் கண்காணிப்பு;
- போதுமான தகவல்களை வைத்திருப்பது;
- குறைகளைக் கண்டறிந்த பின்னர், பொருத்தமான மற்றும் சரியான நடவடிக்கைகளை எங்கே மேற்கொள்ள வேண்டும் என்பதைக் கண்டறியும் வெளியீட்டுப் பரிசோதனை;
- சிறப்பான வெளியீட்டினைப் பெற, ஒவ்வொரு நடவடிக்கை மற்றும் தர அமைப்பைத் தொடர்ந்து மதிப்பாய்வு செய்தல்; மற்றும்
- படிப்படியான முன்னேற்றத்தை ஏற்படுத்துதல்
ஒரு நிறுவனம் அல்லது அமைப்பு “ஐஎஸ்ஓ 9001 சான்றிதழைப் பெற்றது” அல்லது “ஐஎஸ்ஓ 9001 ஆல் அங்கீகரிக்கப்பட்டது” என்பதை வெளிப்படையாக அறிவிப்பதற்கு முன்பு, அந்த நிறுவனம் அல்லது அமைப்பு ஐஎஸ்ஓ 9001 ஆல் தனிப்பட்ட முறையில் பரிசோதனை செய்யப்பட்டு, சான்றிதழ் அளிக்கப்பட வேண்டும். ஐஎஸ்ஓ 9001 தரச் சான்றிதழ் விளைபொருட்கள் மற்றும் சேவைகளின் தரங்களுக்கு உத்திரவாதம் அளிப்பதில்லை; மாறாக அது பயன்பாட்டில் இருக்கும் வியாபார நடவடிக்கைகள் சம்பந்தமான ஒழுங்குமுறைகளுக்கு உத்திரவாதம் அளிக்கிறது.  
ஐஎஸ்ஓ 9000 ஐக் குறித்து மக்களுக்கு இருக்கும் குழப்பம் மற்றும் அறிவின்மையை சந்தையிடல் துறைகள் தங்களுக்குச் சாதகமாகப் பயன்படுத்திக்கொள்கின்றன. சரக்குகள் மற்றும் சேவைகளின் பங்களிப்பு ஐஎஸ்ஓ 9000 தரநிலையை சிறப்பான முறையில் பறைசாற்றும்படியாக இருக்கின்றன. பெரும்பாலான வாடிக்கையாளர்கள் ஐஎஸ்ஓ 9000 மற்றும் ஐஎஸ்ஓ 9001 ஆகிய இரண்டையும் ஒன்றே என்று கருதுகின்றனர்.  
தரநிலைகள் உற்பத்தியை அடிப்படையாகக் கொண்டு நிர்ணயம் செய்யப்படுகின்றன என்பதுடன், அவைகள் பல்வேறு நிறுவனங்களில் பயன்பட்டு வருகின்றன. ஐஎஸ்ஓ சொற்களஞ்சியத்தில் “விளைபொருள்” என்பது குறிக்கோள், சேவைகள், அல்லது மென்பொருளைக் குறிக்கிறது.  
தரம் என்பது “வளர்ச்சியைக்” குறிக்கிறது – ஐஎஸ்ஓ 9001 “தரம்” முயன்று பெற வேண்டிய ஒரு முக்கிய அங்கீகாரமாகும், மேலும் தகவல்களைப் பரிமாறிக் கொள்ள இது மிகப்பெரிய நன்மையை அளிக்கிறது, இதன் காரணமாக வியாபாரத்தின் தர மேம்பாட்டை நிலை நிறுத்துவதற்கு உத்திரவாதம் அளிக்கிறது.
# ஐ.எசு.ஓ 9000

## ஐஎஸ்ஓ 9001 இன் பொருளடக்கம்

***ஐஎஸ்ஓ 9001:2008 தரக் கட்டுப்பாட்டு அமைப்புகளின் தேவைகள்* ** குறித்த 30 பக்கங்கள் அடங்கிய ஆவணம் ஒவ்வொரு நாடுகளிலும் உள்ள தேசிய தரநிலைகள் அமைப்பில் அளிக்கப்படுகின்றது. அதன் பொருளடக்கம் பின்வருமாறு:  
- பக்கம் iv: *முன்னுரை*
- பக்கம் v முதல் vii வரை: பிரிவு 0 *அறிமுகம்*
- பக்கம் 1 முதல் 14 வரை: *தேவைகள்*
- பிரிவு 1: *நோக்கம்*
- பிரிவு 2: *ஒழுங்குமுறை குறிப்புகள்*
- பிரிவு 3: *நிபந்தனை மற்றும் வரையறைகள்* (ஐஎஸ்ஓ 9000 பயன்படுத்தப்படுவதில்லை, மாறாக ஐஎஸ்ஓ 9001 பயன்படுத்தப்படுகிறது)
- பக்கங்கள் 2 முதல் 14 132 1 வரை
- பிரிவு 4: *தரக் கட்டுப்பாட்டு அமைப்பு*
- பிரிவு 5: *நிர்வாகத்தின் கடமை*
- பிரிவு 6: *மூலவள நிர்வாகம்*
- பிரிவு 7: *விளைபொருள் பகுப்பாய்வு*
- பிரிவு 8: *அளவீடு, பகுப்பாய்வு மற்றும் முன்னேற்றம்*
பயனர்கள் ஒன்று முதல் எட்டு வரை உள்ள அனைத்துப் பிரிவுகளையும் தெரிந்துகொள்வது அவசியமாகிறது, ஆனால் கியூஎம்எஸ் இல் நான்கு முதல் எட்டு வரையிலான பிரிவுகளே விவரிக்கப்பட்டுள்ளன.
- 15 முதல் 22 ஆம் பக்கங்கள் வரை: ஐஎஸ்ஓ 9001 மற்றும் மற்ற தரநிலைகளுக்கு இடையேயான ஒற்றுமையின் அட்டவணை
- பக்கம் 23: *விவரத் தொகுப்பு*  
இந்தத் தரநிலைகள் பின்வரும் ஆறு அத்தியாவசியமான ஆவணங்களை குறிப்பிடுகின்றன:
- ஆவணங்களின் ஒழுங்குமுறை (4.2.3)
- பதிவுகளின் ஒழுங்குமுறை (4.2.4)
- உட்புற ஆய்வுகள் (8.2.2)
- நம்பகத்தன்மையற்ற விளைபொருள்/சேவையின் ஒழுங்குமுறை (8.3)
- திருத்தும் நடவடிக்கை (8.5.2)
- தடுப்பு நடவடிக்கை (8.5.3)  
கூடுதலாக, தரக் கொள்கை மற்றும் தரக் கையேடு ஆகியவற்றை ஐஎஸ்ஓ 9001:2008 கோருகிறது (மேலே உள்ள ஆவணங்கள் சேர்க்கப்படலாம் அல்லது சேர்க்கப்படாமலும் போகலாம்).
# ஐ.எசு.ஓ 9000

## ஐஎஸ்ஓ 9001 இன் பொருளடக்கம்

### ஒழுங்கற்ற மொழியில் காணப்படும் ஐஎஸ்ஓ 9001:2008 இன் சுருக்கம்
எஃப்) திருத்தம் செய்யப்பட்ட நடவடிக்கைகளின் விளைவுகளை மதிப்பாய்வு செய்தல் வேண்டும்.  
உதவி ஆவணம்  
கியூஓபி-85-02 வாடிக்கையாளர் புகார்கள்  
கியூஓபி-85-03 திருத்தப்பட்ட மற்றும் தடுப்பு நடவடிக்கைகள்  
8.5.3 தடு்ப்பு நடவடிக்கைகள்  
நம்பகத்தன்மையற்ற விளைபொருளை உருவாக்கும் காரணிகளைத் தடுப்பதற்குத் தேவைப்படும் நடவடிக்கைகளைக் கண்டறிதல் வேண்டும் (நிறுவனத்தின் மேற்பார்வையில்). தடுப்பு நடவடிக்கைகள் உள்ளார்ந்த பிரச்சினைகளின் விளைவுகளுடன் இணக்கமாக இருத்தல் வேண்டும். பின்வரும் தேவைகளை வரையறுப்பதற்கு ஆவணம் செய்யப்பட்ட வழிமுறைகள் தேவைப்படுகின்றன:  
எ) நம்பகத்தன்மையற்ற விளைபொருளின் உள்ளார்ந்த பிரச்சினைகள் மற்றும் விளைவுகளைக் கண்டறிவது,  
பி) நம்பகத்தன்மையற்ற விளைபொருளைப் பெறுவதைத் தடுப்பதற்குத் தேவைப்படும் நடவடிக்கைகளை மதிப்பாய்வு செய்தல்,  
சி) தேவைப்படும் நடவடிக்கைகளைக் கண்டறிந்து, நிறைவேற்றுவது,  
டி) எடுக்கப்பட்ட நடவடிக்கைகளின் முடிவுகளைப் பதிவு செய்தல் (4.2.4 ஆம் பிரிவைப் பார்க்கவும்) மற்றும்  
இ) எடுக்கப்பட்ட தடுப்பு நடவடிக்கைகளின் விளைவுகளை மதிப்பாய்வு செய்தல் வேண்டும்.  
உதவி ஆவணம்  
கியூஓபி-85-03 திருத்தம் செய்யப்பட்ட மற்றும் தடுப்பு நடவடிக்கைகள்
# ஐ.எசு.ஓ 9000

## ஐஎஸ்ஓ 9001 இன் பொருளடக்கம்

### 1987 ஆம் ஆண்டின் பதிப்பு

பிஎஸ் 5750 என்ற இங்கிலாந்து தரத்தைப் போன்ற கட்டமைப்பை ஐஎஸ்ஓ 9000:1987 கொண்டிருந்தது, மேலும் அமைப்பின் நடவடிக்கைகளை மேற்கொள்ளும் நோக்கத்தின் அடிப்படையில் தரக் கட்டுப்பாட்டு அமைப்பிற்குத் தேவைப்படும் பின்வரும் மூன்று 'மாதிரிகள்' தேர்ந்தெடுக்கப்படுகின்றன:
- *வடிவமைப்பு, வளர்ச்சி, உற்பத்தி, நிறுவுதல் மற்றும் சேவைகள் ஆகியவற்றிலான தர உறுதிப்பாட்டிற்கான ஐஎஸ்ஓ 9001:1987 மாதிரி* புதிய விளைபொருளை உருவாக்கும் நடவடிக்கைகளில் ஈடுபட்டுள்ள நிறுவனங்கள் மற்றும் அமைப்புகளுக்கானவை.
- *உற்பத்தி, நிறுவுகை, மற்றும் சேவைகள் ஆகியவற்றிலான தர உறுதிப்பாட்டிற்கான ஐஎஸ்ஓ 9002:1987 மாதிரி* அடிப்படையில் ஐஎஸ்ஓ 9000 ஐப் போல ஒரே மாதிரியான ஆவணங்களைக் கொண்டிருக்கிறது, ஆனால் அது புதிய விளைபொருளை உற்பத்தி செய்வதற்கான பாதுகாப்பைக் கொண்டிருக்கவில்லை.
- *நிதி சம்பந்தமான ஆய்வுகள் மற்றும் பரிசோதனைகள் ஆகியவற்றிலான தர உறுதிப்பாட்டிற்கான ஐஎஸ்ஓ 9003:1987 மாதிரி* உற்பத்தி செய்யப்பட்ட விளைபொருளை இறுதியாகப் பரிசோதனை செய்கிறது, ஆனால் விளைபொருள் எப்படி உருவானது என்பதைப் பற்றிய கருத்தை அது தெளிவுபடுத்துவதில்லை.
அமெரிக்கா மற்றும் மற்ற பாதுகாப்புத் தரங்கள் ("எம்ஐஎல் ஸ்பெக்ஸ்") *ஐஎஸ்ஓ 9000:1987* ஐப் பயன்படுத்தின, மேலும் அத்தகைய தரநிலைகள் உற்பத்தியை ஆதரிக்கும் விதத்தில் இருந்தன. உண்மையான நோக்கமாக இருந்திருக்கக்கூடிய நிர்வாகத்தின் ஒட்டுமொத்த நிகழ்முறையைக் காட்டிலும் இந்த வலியுறுத்தலானது நடைமுறைகளுடனான உடன்பாட்டில் நிறுவப்படும் நோக்கத்தையே கொண்டிருந்தது.
# ஐ.எசு.ஓ 9000

## ஐஎஸ்ஓ 9001 இன் பொருளடக்கம்

### 1994 ஆம் ஆண்டின் பதிப்பு

*ஐஎஸ்ஓ 9000:1994* தரம் உற்பத்தி செய்யப்பட்ட விளைபொருளைப் பரிசோதனை செய்வதற்குப் பதிலாக, தடுப்பு நடவடிக்கைகள் மூலம் தர உறுதிப்பாட்டிற்கு உத்திரவாதம் அளிப்பதுடன், ஆவணம் செய்யப்பட்ட வழிமுறைகளைப் பற்றிய ஆதாரங்களைக் கோருகிறது. முதல் பதிப்பில் காணப்பட்டதைப் போன்று, இதிலும் நிதி இழப்பீட்டிற்குத் தீர்வு காணும் வழிமுறைகள் சம்பந்தமான கையேட்டை உருவாக்குவதன் மூலம் நிறுவனங்கள் தங்களின் தேவைகளை நிறைவேற்றிக் கொள்ள முடிவு செய்தது, இது ஐஎஸ்ஓ அதிகாரிகளுக்கு பெரும் சுமையாகத் தெரிந்தது. சில நிறுவனங்களில் மேற்கொள்ளப்படும் மேம்பாடு மற்றும் மாற்று நடவடிக்கைகள் தர அமைப்புகளால் தாமதப்படுத்தப்படுகின்றன.
# ஐ.எசு.ஓ 9000

## ஐஎஸ்ஓ 9001 இன் பொருளடக்கம்

### 2000 ஆம் ஆண்டின் பதிப்பு

9001, 9002, மற்றும் 9003 ஆகிய மூன்று தரநிலைகளையும் *ஐஎஸ்ஓ 9001:௦௦௦2000* இணைக்கிறது, இந்த நடவடிக்கை 9001 எனப்படுகிறது. ஒரு நிறுவனம் புதிய விளைபொருளை உருவாக்கும் முயற்சிகளை மேற்கொள்ளும்போது, வடிவமைப்பு மற்றும் வளர்ச்சி நடவடிக்கைகள் தேவைப்படுகின்றன. செயல்முறை நிர்வாக மையத்தின் கொள்கைகளில் மாற்றத்தை ஏற்படுத்துவதற்கு இந்த 2000 ஆம் ஆண்டின் பதிப்பு உதவுகிறது ("செயல்முறை நிர்வாகம்" உற்பத்தியின் முடிவில் விளைபொருளைப் பரிசோதிப்பதற்குப் பதிலாக, நிறுவனத்தின் பணிகள் மற்றும் நடவடிக்கைகளைத் தேர்ந்தெடுப்பதுடன், அவற்றைக் கண்காணிக்கும் நடவடிக்கைகளை மேற்கொள்கிறது). வியாபார அமைப்பில் தரநிலைகளை ஒருங்கிணைப்பதற்கும், தரப் பணிகளை இளைய நிர்வாகிகளிடம் அளிப்பதைத் தவிர்ப்பதற்கும் 2000 ஆம் ஆண்டுப் பதிப்பு உயர் நிர்வாகிகளின் பங்களிப்பைக் கோருகிறது. செயல்முறை நடவடிக்கைகளின் அளவீடுகள், பணிகள் மற்றும் செயல்பாடுகளின் திறன் குறித்த மதிப்பாய்வுகள் ஆகியவற்றின் வழியாக விளைபயனை முன்னேற்றுவது மற்றொரு குறிக்கோளாகும். செயல்முறை முன்னேற்றத்திற்கான கோரிக்கைகள் மற்றும் வாடிக்கையாளர் மனநிறைவைக் கண்டறிவது போன்ற நடவடிக்கைகளைத் தெளிவான முறையில் மேற்கொள்ள வேண்டும்.  
தரநிலை தொழில்நுட்பக் குழுக்கள் மற்றும் ஆலோசனைக் குழுக்களால் ஐஎஸ்ஓ 9000 மறு ஆய்வு செய்யப்படுகிறது, மேலும் அந்த குழுக்கள் தரநிலைகளை அமலுக்குக் கொண்டுவரும் ஆய்வாளர்களிடம் இருந்து ஆலோசனைகளைப் பெறுகின்றன.[http://iso9001-consultant.co.uk/ ]  
ஐஎஸ்ஓ 9001:2000 இன் தேவைகளைக் கண்டறிவது மற்றும் ஐஎஸ்ஓ 14001:2004 உடனான தொடர்பினை மேம்படுத்துவது ஆகிய நோக்கத்திற்காக ஐஎஸ்ஓ 9001:2008 அறிமுகம் செய்யப்பட்டது. மேலும் புதிய தேவைகள் எதுவும் கோரப்படவில்லை. ஐஎஸ்ஓ 9001:2008 ஐ மாற்றம் செய்தது தெளிவாக விவரிக்கப்படுகிறது. புதிய பதிவில் அறிமுகம் செய்யப்பட்ட திருத்தங்களை தரக் கட்டுப்பாட்டு அமைப்பு சரியான முறையில் பின்பற்றுகிறதா என்பதை அறிந்துகொள்வதற்கு அதன் தரத்தினை உயர்த்துவது அவசியமாகிறது.சொந்த மதிப்பாய்வை சரிபார்க்கும் பட்டியல் உள்ளிட்ட ஐஎஸ்ஓ 9001:2008 இன் நடைமுறைகளைப் பற்றிய செயல்முறை விளக்கம்
# ஐ.எசு.ஓ 9000

## ஐஎஸ்ஓ 9001 இன் பொருளடக்கம்

### சான்றளிப்பு

ஐஎஸ்ஓ தானாகவே சான்றிதழை வழங்கும் ஒரு அமைப்பு அல்ல. அங்கீகாரம் அளிக்கும் அமைப்புகளுக்கு அதிகாரத்தை அளிக்கப் பல்வேறு நாடுகள் அதிகாரம் அளிக்கும் அமைப்புகளை நிறுவியுள்ளது, மேலும் அங்கீகாரம் அளிக்கும் அமைப்புகள் நிறுவனங்களை ஆய்வு செய்வதுடன், ஐஎஸ்ஓ 9001 சான்றிதழைப் பெற சிபாரிசு செய்கின்றன. நிறுவனத்தின் தரக் கட்டுப்பாட்டை உறுதி செய்வதற்காக வழங்கப்படும் சான்றிதழ் ஐஎஸ்ஓ 9001:2008 என்றழைக்கப்படுவதுடன், ஐஎஸ்ஓ 9000:2000 சான்றிதழ் எனவும் பொதுவாக குறிப்பிடப்படுகிறது. அங்கீகாரம் அளிக்கும் அமைப்புகள் மற்றும் சான்றிதழ் வழங்கும் அமைப்புகள் இரண்டும் தங்களின் சேவைகளுக்கான கட்டணத்தைக் கோருகின்றன. அங்கீகாரம் அளிக்கும் அமைப்பினால் (சிபி) வழங்கப்படும் சான்றிதழ் உலகம் முழுவதும் அங்கீகரிக்கப்படுவதை உறுதி செய்வதற்கு, பல்வேறு அங்கீகாரம் அளிக்கும் அமைப்புகள் தங்களுக்குள் ஒப்பந்தம் செய்துகொள்கின்றன.  
அங்கீகாரத்தைப் பெறுவதற்காக விண்ணப்பிக்கும் நிறுவனம் அதன் அமைவிடம், நடவடிக்கைகள், விளைபொருட்கள், சேவைகள் மற்றும் செயல்பாடுகளின் அடிப்படையில் மதிபாய்வு செய்யப்படுகிறது. அதே சமயம் பிரச்சினைகள் குறித்து ("தேவைப்படும் நடவடிக்கைகள்" அல்லது "இணக்கமற்ற தன்மை") நிர்வாகத்திடம் தகவல் தெரிவிக்கப்படுகிறது. பெரிய பிரச்சினைகள் எதுவும் கண்டறியப்படாதபோது, அல்லது நிர்வாகம் பிரச்சினைகளைத் தீர்ப்பதற்கு எவ்வாறு போதுமான மேம்பாட்டு நடவடிக்கைகளை எடுத்துள்ளது என்பதைத் தெரிந்துகொண்ட பிறகு, அங்கீகாரம் அளிக்கும் அமைப்பு ஐஎஸ்ஓ 9001 தரச் சான்றிதழை வழங்குகிறது.  
ஐஎஸ்ஓ தரச் சான்றிதழைப் பெற்றுவிட்டால் அனைத்தும் முடிந்துவிட்டதாகப் பொருள்கொள்ளப்பட மாட்டாது, மாறாக மூன்று ஆண்டுகளுக்கு ஒரு முறை அந்த அமைப்பின் மேற்பார்வையில் அந்தச் சான்றிதழைத் தொடர்ந்து புதுப்பித்தல் வேண்டும். திறன் முதிர்வு மாதிரிக்கு முரணாக ஐஎஸ்ஓ 9000க்குள்ளாக திறன் தரநிலைகள் என்று எதுவுமில்லை.
# ஐ.எசு.ஓ 9000

## ஆய்வு செய்தல்

தரச் சான்றிதழைப் பெறுவதற்குப் பின்வரும் இரண்டு வகையான ஆய்வுகள் மேற்கொள்ளப்படுகின்றன: வெளிப்புற சான்றிதழ் அளிக்கும் அமைப்பினால் மேற்கொள்ளப்படும் வெளிப்புற ஆய்வு மற்றும் இந்தச் செயல்பாட்டினை மேற்கொள்ள நிறுவனத்தைச் சார்ந்த நன்கு பயிற்றுவிக்கப்பட்ட ஆய்வாளர்களால் மேற்கொள்ளப்படும் (உட்புற ஆய்வு). அமைப்பானது ஒழுங்கான முறையில் செயல்படுகிறதா என்பதைச் சரிபார்ப்பது, எங்கே மேம்பாடுகளை மேற்கொள்வது என்பதைக் கண்டறிவது மற்றும் கண்டறியப்பட்ட பிரச்சினைகளைக் களைவது அல்லது சரிசெய்வது போன்ற மதிப்பாய்வு நடவடிக்கைகளை மேற்கொள்வது இதன் முக்கிய நோக்கமாகும். உட்புற ஆய்வாளர்கள் தங்களின் நிர்வாகத்தைக் குறித்து வெளியில் சென்று ஆய்வு மேற்கொள்வது சிறந்த விஷயமாகக் கருதப்படுகிறது, இதன் மூலம் அவர்கள் தங்களின் விசாரணைகள் குறித்த தற்சார்பான முடிவுகளைப் பெற இயலும்.  
1994 தரத்தின் அடிப்படையில், "இணக்கமான ஆய்வுகளை" மேற்கொள்வதன் மூலம் ஆய்வு நடவடிக்கைகள் குறித்த பின்வரும் தகவல்களைப் பெற இயலும்:  
- என்ன நடவடிக்கை மேற்கொள்ளப்படுகிறது என்பதைத் தெரிவித்தல் *(வியாபார நடவடிக்கைகள் விவரிக்கப்படுகின்றது)*
- தகவல்களை அளித்தல் *(நடவடிக்கைகள் சம்பந்தமான கையேடுகளைக் குறிக்கிறது)*
- மேற்கொள்ளப்பட்ட நடவடிக்கைகளை நிரூபித்தல் *(ஆவணம் செய்யப்பட்ட பதிவுகளை ஆதாரமாக அளித்தல்)*  
2000 தரநிலை வித்தியாசமான அணுகுமுறையைக் கையாளுகிறது. அபாயம், தரம் மற்றும் முக்கியத்துவம் ஆகியவற்றை மையப்படுத்துவதன் மூலம் "இணக்கத்தை" ஏற்படுத்துவதற்கான கலப்பற்ற ஆய்வுகளை மேற்கொள்ளும் ஆய்வாளர்கள் தேவைப்படுகின்றனர். இதன் பொருளானது, வழக்கமாகப் பரிந்துரைக்கப்படும் நடவடிக்கைகளைக்குப் பதிலாக, எது சிறந்தது என்பதைக் கண்டறிந்து ஆலோசனை வழங்கும் ஆய்வாளர்கள் தேவை என்பதாகும். முந்தைய தரத்திலிருந்து வேறுபடும் காரணிகள் கீழே விளக்கப்பட்டுள்ளன:  
:"கையேட்டில் கூறப்பட்டுள்ளதைப் போன்ற நடவடிக்கைகளை நீங்கள் சரியான முறையில் மேற்கொள்வீர்களா?" என்ற பொதுவான கேள்வியை 1994 ஆம் ஆண்டுப் பதிப்பு கொண்டிருக்கிறது, அதே சமயம் "இந்த நடவடிக்கை நீங்கள் திட்டமிட்டுள்ள இலக்கை அடைய உதவி செய்யுமா? இது சரியான நடவடிக்கையா அல்லது இதைச் சிறப்பான முறையில் மேற்கொள்வதற்கு வேறு ஏதேனும் வழி உள்ளதா?" போன்ற கேள்விகளை 2000 ஆம் ஆண்டுப் பதிப்பு கொண்டிருக்கிறது.  
இஎம்எஸ் (ஐஎஸ்ஓ 14001), எஃப்இஎம்எஸ் (ஐஎஸ்ஓ 22000) போன்ற மற்ற நிர்வாக அமைப்புகளைப் போன்று, ஆய்வை மேற்கொள்ளும் ஐஎஸ்ஓ 19011 தரநிலை ஐஎஸ்ஓ 9001 இல் பயன்படுத்தப்படுகிறது.
# ஐ.எசு.ஓ 9000

## விளைபயன்

பின்வருபவை ஐஎஸ்ஓ 9000 இன் சிறப்புத் தன்மையை மையப்படுத்தும் விதத்தில் இருக்கின்றது:
1. ஐஎஸ்ஓ 9001:2000 இன் மதிப்பாய்வில் தரக் கொள்கைகள் இருக்கின்றனவா? (பதிப்புத் தேதியைக் குறித்து வைப்பது மிகவும் முக்கியமானது: 2000 ஆம் ஆண்டின் பதிப்பில், ஐஎஸ்ஓ 9000:1994 இன் முக்கியத்துவம் மற்றும் குறைபாடுகளைத் தெளிவாக்கும் முயற்சியில் ஐஎஸ்ஓ ஈடுபட்டுள்ளது).
1. இது ஐஎஸ்ஓ 9001:2000 தரக் கட்டுப்பாட்டு அமைப்பிற்கான இணக்கத்தை ஏற்படுத்துவதற்கு உதவி செய்யுமா?
1. இது ஐஎஸ்ஓ 9001:2000 சான்றிதழைப் பெற உதவி செய்யுமா?
# ஐ.எசு.ஓ 9000

## விளைபயன்

### மேம்பாடு

வியாபார முன்னேற்றம், முதலீட்டைக் குறித்த நேர்மறையான விளைவுகள், வியாபாரப் பங்கு, விற்பனை வளர்ச்சி, விற்பனை அளவீடு, போட்டியிடும்படியான முன்னேற்றத்தை அளித்தல், சட்டரீதியான வழக்குகளைத் தவிர்ப்பது போன்ற நடவடிக்கைகளை தரக் கட்டுப்பாட்டு அமைப்பு மேற்கொள்வதற்கான அங்கீகாரத்தை இது வழங்குகிறது. வேட்டின் கருத்தின்படி, ஐஎஸ்ஓ 9000:2000 இல் உள்ள தரக் கொள்கைகள் முழுமை பெற்றுக் காணப்படுகின்றன, மேலும் பேர்னெஸின் கூற்றின்படி, ஐஎஸ்ஓவை நடைமுறைப்படுத்துவதன் மூலம் பின்வரும் நன்மைகளைப் பெற இயலும்:
1. திறமையான மற்றும் செயல்திறன் மிக்க நடவடிக்கைகளை உருவாக்க இயலும்
1. வாடிக்கையாளரின் திருப்தியை அதிகரிக்க இயலும்
1. ஆய்வுகளைக் குறைக்க இயலும்
1. சந்தையிடலைத் துரிதப்படுத்த இயலும்
1. ஊழியர்களின் நோக்கம், விழிப்புணர்வு, மற்றும் மனவுறுதியை மேலும் சிறப்பாக்க இயலும்
1. சர்வதேச சந்தையை உயர்த்த முடியும்
1. இலாபத்தை அதிகரிக்க இயலும்
1. உற்பத்தியை அதிகரிப்பது மற்றும் வீணாக்குவதைக் குறைக்க இயலும்
800 ஸ்பெயின் நாட்டு நிறுவனங்களை ஆய்வு செய்தபோது, ஐஎஸ்ஓ 9000 ஐப் பதிவுசெய்ததே அவைகளின் முன்னேற்றத்திற்குக் காரணமாக அமைந்தது என்பதைக் கண்டறிய முடிந்தது, ஏனெனில் அந்த நிறுவனங்கள் முன்பே தர கட்டுப்பாட்டு அமைப்புகளுடன் தொடர்பு வைத்திருந்தன என்பதுடன், ஐஎஸ்ஓ 9000 ஐப் பற்றிய விழிப்புணர்வையும் கொண்டிருந்தன. "மற்றவர்கள் இதை வெறும் ஆவணம் என்றே குறிப்பிடுவார்கள். ஒரு நிறுவனம் தனது தர அமைப்பை ஆவணம் செய்யும் பட்சத்தில், அந்த நிறுவனம் தனது அனைத்து அலுவலக வேலைகளையும் எளிமையாக்க இயலும் என இதை ஆதரிப்பவர்கள் தெரிவிக்கின்றனர், என்று பேர்னெஸ் குறிப்பிடுகிறார்." வேட்டின் கருத்தின்படி, ஐஎஸ்ஓ 9000 என்பது சிறந்த வழிகாட்டியாகும், மேலும் "சிறந்த தரத்திலான விளைபொருளை உற்பத்தி செய்வதற்கு அத்தகைய சான்றிதழ்கள் வழங்கப்படுகின்றன என்ற தவறான எண்ணத்தை நிறுவனங்கள் கொண்டிருப்பதற்கு, ஐஎஸ்ஓ 9000 ஐ ஒரு தரமாக அங்கீகரிப்பதே காரணமாகும், ... [வலுவிழத்தல்] ஆகேவே ஒரு நிறுவனம் தனது தர அமைப்பை உறுதி செய்வது அவசியமாகிறது." ஒரு தற்சார்பான ஆய்வாளரின் மூலம் சான்றிதழைப் பெறுவது என்பதும் பிரச்சினைக்குரிய விஷயமாகும், பேர்னெஸ் இன் கூற்றின்படி, "ஆலோசனை வழங்கும் சேவைகள் அதிகரித்ததற்கு இத்தகைய சான்றிதழ்கள் முக்கிய கருவியாகச் செயல்பட்டன என்பதாகும்."  
சான்றிதழ் வழங்கும் பல அமைப்புகளுக்கு இடையேயான போட்டியே, நிறுவனங்களின் தர அமைப்புகளின் செயல்பாடுகளில் காணப்படும் சிறிய குறைகள் பெரிதாக கவனிக்கப்படாமல் விடுவதற்குக் காரணமாக அமைகிறது, என்று மற்றொரு குற்றச்சாட்டு தெரிவிக்கப்படுகிறது.  
தரச் சுற்றுக்கள் போன்ற நவீன மேலாண்மை உரையாடல்கள் மணி வளைவு வடிவத்திலான வாழ்க்கை சுழற்சியை பின்பற்ற முனைவது மேலாண்மை மங்கிப்போவதை குறிப்பிடுவதற்கு சாத்தியமானதாக இருக்கலாம் என்று ஆப்ரஹாம்சன் வாதிடுகிறார்.
# ஐ.எசு.ஓ 9000

## விளைபயன்

### தொகுப்பு

ஐஓஸ்ஓ 9000 இன் பயன்பாட்டினை சிறப்பானதாக்குவதற்கு பேர்னஸ் தரும் சிறந்த ஆலோசனைகள்:
# கட்டடக்கலைப் பாணி

**கட்டிடக்கலைப் பாணி** என்பது பெரும்பாலும், உருவம், கட்டிடப்பொருட்கள் என்பவை உட்பட, தோற்றத்தை அடிப்படையாகக் கொண்டு கட்டிடங்களை அல்லது கட்டிடக்கலையை வகை பிரிக்கும் ஒரு முறை எனலாம். இவ்வாறு தோற்றம் சார்ந்த வகைபிரித்தல் முறை கட்டிடக்கலை முறையாக விளங்கிக் கொள்வதற்குரிய ஒரு முழுதளாவிய (holistic) முறையல்ல. இது பற்றிய ஆய்வுகள், கட்டிடக்கலை வரலாறு மற்றும் படிமலர்ச்சி போன்ற துறைகளோடு பெரிதும் ஒத்திருக்கின்றது. கட்டிடக்கலை வரலாற்றில் கோதிக் கட்டிடக்கலை பற்றி ஆய்வு செய்யும்போது, அக் கட்டிடக் கலைவடிவம் உருவாகக் காரணமான எல்லா விதமான சூழலும், பின்னணியும் கவனத்துக்கு எடுத்துக் கொள்ளப்படுகின்றன. ஆனால் கட்டிடக்கலையை வகைப்படுத்தும் கட்டிடக்கலைப் பாணி பற்றிய ஆய்வுகள், அக்கட்டிடக்கலையின் சிறப்பு இயல்புகளையே முன்னிலைப் படுத்துகின்றன. இந்த அணுகுமுறை மூலமே "கோதிக் பாணி" போன்ற சொற் பயன்பாடுகள் உருவாகின்றன. **கோதிக் கட்டிடக்கலை** என்னும் சொற்றொடர் ஒரு குறிப்பிட்ட வரலாற்றுச் சூழலில் ஒரு குறிப்பிட்ட காலத்தில் உருவான கட்டிடக்கலையைக் குறிக்கின்றது. ஆனால், கோதிக் பாணி எனும் சொல், குறிப்பிட்ட சிறப்பு இயல்புகளுடன் கூடிய, அதற்குரிய சூழல், காலம் எதனுடனும் தொடர்பற்ற கட்டிடங்களையும் குறிக்கக் கூடும். அதனால் கோதிக் பாணிக் கட்டிடம் ஒன்றை இன்றும் கட்டிக்கொள்ளமுடியும்.  
கட்டிடக்கலை வரலாற்றிலே ஏராளமான கட்டிடக்கலைப் பாணிகள் உருவாகியுள்ளன. இவற்றுட் சில கீழே பட்டியலாகத் தரப்பட்டுள்ளன.  
| * அமெரிக்கப் பேரரசுப் பாணி (American Empire style)
* ஆர்க்கிகிறம் (Archigram style)
* ஆர்ட் டெக்கோ (Art Deco)
* ஆர்ட் நொவ்வு (Art Nouveau)
* பரோக் (Baroque)
* பௌஹவுஸ் பாணி (Bauhaus)
* பவுக்ஸ் ஆர்ட் பாணி (Beaux-Arts)
* புரூட்டலிஸ்ட் பாணி (Brutalist)
* பைசண்டைன் பாணி (Byzantine)
* சிகாகோ பாணி (Chicago school)
* கிரேக்கப் பாணி (Greek)
* ரோமன் பாணி (Roman)
* காலனித்துவ மறுமலர்ச்சிப் பாணி (Colonial Revival)
* நார்மன் பாணி (Norman) | * கட்டவிழ்ப்புப் பாணி (Deconstructivism)
* வெளிப்பாட்டியப் பாணி (Expressionist)
* கோதிக் பாணி (Gothic)
* கோதிக் மறுமலர்ச்சிப் பாணி (Gothic Revival)
* கிரேக்க மறுமலர்ச்சிப் பாணி (Greek Revival)
* இந்தோ-இஸ்லாமியப் பாணி (Indo-Saracenic)
* அனைத்துலகப் பாணி (International style)
* மத்தியதரைக்கடல் மறுமலர்ச்சிப் பாணி (Mediterranean Revival)
* நவீன பாணி (Modern)
* மொரோக்கப் பாணி (Moroccan)
* நாஸி பாணி (Nazi)
* நியோகிளாசிசிசம் பாணி (Neoclassicism)
* ரோமனெஸ்க் பாணி (Romanesque)
* ரோமனெஸ்க் மறுமலர்ச்சிப் பாணி (Romanesque Revival) | } |
| --- | --- | --- |